Z A P I S N I K 
46. sjednice Vijeća Mjesnog odbora Oporovec
održane 20. ožujka 2025. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković
Predsjedava: Ivica Zadro, predsjednik Vijeća
Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 45. sjednice Vijeća Mjesnog odbora Oporovec, održane 20. veljače 2025. godine.

Na prijedlog predsjednika, Vijeće jednoglasno utvrđuje
	
DNEVNI RED

1. Prijedlog za postavljanje javne rasvjete u Oporovečkim Majdakima na k.č.br. 4601 k.o. Granešina Nova – donošenje zaključka;
1. Prijedlog za interventno čišćenje odvodnih šahtova ispred Oporovečkih Majdaka kbr. 2 – donošenje zaključka;
1. Prijedlog za izgradnju vodoopskrbnog cjevovoda i sustava odvodnje u Oporovečkim Majdakima od kbr. 37 do kbr. 41 – donošenje zaključka;
1. Prijedlog za postavljanje prometnog ogledala na raskrižju ulica Lozica i Prašnica Gornja – donošenje zaključka;
1. Zahtjev za jednokratno korištenje prostora mjesne samouprave, Oporovečki vinogradi 20 – donošenje zaključka;
· Sindikat umirovljenika Hrvatske, Podružnica Oporovec
· Matica umirovljenika Zagreb, Podružnica Čučerje
1. Prijedlog za postavljanje table s natpisom ulice i kućnog broja – donošenje zaključka;
1. Prijedlog lokacija za božićno i novogodišnje ukrašavanje 2025/26. – donošenje zaključka;
1. Pitanja, prijedlozi i obavijesti.


Ad 1. Prijedlog za postavljanje javne rasvjete u Oporovečkim Majdakima na k.č.br. 4601 k.o. Granešina Nova
Predsjednik Vijeća informirao je članove Vijeća o ponovljenom zahtjevu građana za postavljanje javne rasvjete u Oporovečkim Majdakima na k.č.br. 4601 k.o. Granešina Nova.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje četiri rasvjetna tijela na postojeće stupove javne rasvjete u Oporovečkim Majdakima na k.č.br. 4601 k.o. Granešina Nova.

	Snimka s Geoportala GZ s precizno označenim lokacijama prileži zapisniku i njegov je sastavni dio.

Ad 2. Prijedlog za interventno čišćenje odvodnih šahtova ispred Oporovečkih Majdaka kbr. 2
Predsjednik Vijeća informirao je članove Vijeća o zahtjevu građana za čišćenje odvodnih šahtova u Oporovečkim Majdakima kod kbr. 2..
Nakon kratke rasprave, Vijeće jednoglasno, donosi

ZAKLJUČAK

Predlaže se interventno čišćenje dva odvodna šahta koja se nalaze u ulici Oporovečki Majdaki, ispred kbr. 2, budući su sasvim začepljeni smećem i šljunkom, pa trenutno niti ne služe svojoj svrsi.


Ad 3. Prijedlog za izgradnju vodoopskrbnog cjevovoda i sustava odvodnje u Oporovečkim Majdakima od kbr. 37 do kbr. 41
Predsjednik Vijeća informirao je članove Vijeća o zahtjevu građana za izgradnju vodoopskrbnog cjevovoda i sustava odvodnje u Oporovečkim Majdakima od kbr. 37 do kbr. 41.
Nakon kratke rasprave, Vijeće jednoglasno, donosi

ZAKLJUČAK

1. Predlaže se izgradnja vodoopskrbnog cjevovoda i sustava odvodnje u ulici Oporovečki Majdaki od kbr. 37 do kbr. 41.
2. Ovaj zaključak proslijediti će se Zagrebačkom holdingu, Podružnica Vodoopskrba i odvodnja d.o.o., na daljnje postupanje.


Ad 4. Prijedlog za postavljanje prometnog ogledala na raskrižju ulica Lozica i Prašnica Gornja
Predsjednik Vijeća informirao je članove Vijeća o zahtjevu građana za postavljane prometnog ogledala na raskrižju ulica Lozica i Prašnica Gornja.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje prometnog ogledala na raskrižju ulica Lozica i Prašnica Gornja.
Gore navedeno predlaže se radi sigurnosti svih sudionika u prometu.

Snimka s Geoportala GZ s precizno označenom lokacijom prileži zapisniku i njegov je sastavni dio.

Ad 5. Zahtjev za jednokratno korištenje prostora mjesne samouprave, Oporovečki vinogradi 20
Predsjednik Vijeća informirao je članove Vijeća o zahtjevu Sindikata umirovljenika Hrvatske, Podružnica Oporovec i Matice umirovljenika Zagreb, Podružnica Čučerje za jednokratno korištenje prostora mjesne samouprave, Oporovečki vinogradi 20.
Nakon kratke rasprave, Vijeće jednoglasno, donosi

ZAKLJUČAK

I. Odobrava se zahtjev za jednokratno korištenje prostora mjesne samouprave, Oporovečki vinogradi 20 bez naknade Sindikatu umirovljenika Hrvatske, Podružnica Oporovec 28. ožujka 2025. od 17 sati za održavanje Godišnje skupštine.
II. Odobrava se zahtjev za jednokratno korištenje prostora mjesne samouprave, Oporovečki vinogradi 20 bez naknade Matici umirovljenika Zagreb, Podružnica Čučerje 30. ožujka 2025. od 16 sati za održavanje Godišnje skupštine.

Ad 6.	Prijedlog za postavljanje table s natpisom ulice i kućnog broja
Predsjednik Vijeća informirao je članove Vijeća o zahtjevu gđe. Dragice Sunek za postavljanje table s natpisom ulice i kućnog broja.
Nakon kratke rasprave, Vijeće jednoglasno, donosi
ZAKLJUČAK

Predlaže se postavljanje ploče s nazivom ulice Graduši te dodatkom kbr. 45 - 53 na raskrižju ulica Đurini i Graduši.
Ovaj zaključak dostavlja se Gradskom uredu za katastar i geodetske poslove, na daljnje postupanje.

Ad 7.	Prijedlog lokacija za božićno i novogodišnje ukrašavanje 2025/26.
Predsjednik Vijeća informirao je članove Vijeća o potrebi predlaganja lokacija za božićno i novogodišnje ukrašavanje 2025/26.
Nakon kratke rasprave, Vijeće jednoglasno, donosi

ZAKLJUČAK

Predlažu se sljedeće lokacije za božićno i novogodišnje ukrašavanje 2025/26.:
· Oporovečki vinogradi od ulice Ruščenica do Varoške ulice - 5 komada
· Varoška ulica od Novoselečki put do Črbeki – 5 komada
· [bookmark: _GoBack]Novoselečki put od Ruščenice do Lektrščice – 5 komada

Ad 8.	Pitanja, prijedlozi i obavijesti
Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora među kojima je i sastanak o planu gradnje vodoopskrbnih cjevovoda u Vodoopskrbi i odvodnji. Utvrđen je i redoslijed dežurstava do kraja mandata postojećeg Vijeća. Bude li potrebe sljedeća sjednica predviđena je za 7. travnja 2025. u 18 sati.

Završeno u 18:40 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/25-003/679
URBROJ: 251-13-11-6/009-25-2
U Zagrebu, 20. ožujka 2025.
        Predsjednik Vijeća Mjesnog odbora Oporovec

Ivica Zadro
